PE-dierekliniek kort dringend hulp | Maroela Media
Volgens Linda-Louise Swain van AACL is dit hul enigste werkende voertuig wat tans gebruik word om diere in nood te vervoer. "Dit is verskriklike nuus, maar gelukkig is ons personeel en diere nie in die botsing beseer nie," sê Swain.
Die kliniek se personeel het met eie vervoer die diere gaan haal ná die ongeluk en weer terug na hul huise gevat aangesien hulle op 'n werkroete was ná steriliserings. Die skade wat aan die voertuig gerig is, hou groot gevolge vir die res van die kliniek se bedrywighede in, aangesien daar weer dié naweek 'n klomp steriliserings gedoen moet word.
"Ons is dringend op soek na 'n vervoerwa; dit kon nie op 'n slegter tyd gebeur het nie. Ons ander voertuig is in vir 'n baie groot diens en ons sit nou met ons hande in die hare."
Swain meen mense in Port Elizabeth sukkel om welsynsorganisasies te ondersteun oor die huidige ekonomie en waterskaarste wat tans in die gebied beleef word. Almal by die kliniek sal egter steeds hul bes doen om diere in nood te versorg.
Daar word 'n beroep op mense gedoen wat moontlik dié organisasie kan bystaan.
"Ons is reeds 34 jaar doenig in die gemeenskap. Indien ons ons bedrywighede moet staak, sal baie diere se lewe ingrypend geraak word."
Indien jy hierdie organisasie kan bystaan, bel Linda-Louise Swain by 082 838 3988 of stuur 'n e-pos na [email protected]
Hoekom word die fiets wedren wat gekanselleer is se geld nie aangewend om n voertuig vir die mense te koop nie…..die diere sal dit meer waardeer!!!!
Die voertuig is tog seker verseker?
Ek bid dat hierdie berig iemand se hart raak en 'n voertuig skenking maak. As dit binne my vermoeë was het ek dit gedoen.
Vir iemand wat weet:
Hoekom is die honde lisensies van vroeër jare afgeskaf en kan dit nie heringestel word nie?
Te veel diere ly onder honde eienaars wat nie behoorlik vir hulle kan sorg nie.
Ai ek hoop iemand kan hier help. As ek kon sou ek defnitief!!! Hoop daar kom sommer groot skenkings. Sterkte en ek is bly niemand het seergekry nie.
Viva hondelisensies!! Publiek kan gerus ook minder n blinde oog gooi en meer betrokke raak, uitreik, wette toepas en bewusmaking daar stel. Dis seker nie te veel gevra vir Godgeskape wesentjies wat nie vir hulself kan praat nie?